പാകിസ്ഥാന്റെ വിജയം ആഘോഷിക്കാന് ഇന്ത്യയില് പടക്കം പൊട്ടിച്ചു. എന്തുകൊണ്ട് ദീപാവലിയ്ക്ക് മാത്രം നിയന്ത്രണം: സെവാഗ് ലോകകപ്പില് ഇന്ത്യയ്ക്കെതിരായ പാകിസ്ഥാന്റെ വിജയം ആഘോഷിക്കാന് ഇന്ത്യയിലെ പലയിടത്തും പടക്കം പൊട്ടിച്ചെന്ന് മുന് ഇന്ത്യന് ക്രിക്കറ്റ് താരം വീരേന്ദ്ര സെവാഗ്. അങ്ങനെയുള്ള രാജ്യത്ത് എന്തുകൊണ്ടാണ് ദീപാവലിക്ക് മാത്രം പടക്കനിയന്ത്രണമെന്നും സെവാഗ് ചോദിച്ചു. ദീപാവലിക്ക് പടക്കങ്ങള്ക്ക് നിരോധനമാണ്. എന്നാല് ഇന്നലെ പാകിസ്ഥാന്റെ വിജയം ആഘോഷിക്കാന് ഇന്ത്യയില് പലയിടങ്ങളിലും പടക്കം പൊട്ടിച്ചു. നല്ലത്. അവര് ക്രിക്കറ്റിന്റെ വിജയം ആഘോഷിക്കുകയാണ്. എന്നാല് ദീപാവലിക്ക് പടക്കം പൊട്ടിച്ചാല് എന്താണ് പ്രശ്നം? എന്തൊരു കാപട്യമാണിത്? സെവാഗ് ട്വീറ്റ് ചെയ്തു. നേരത്തെ ഇന്ത്യയ്ക്കെതിരെ വിജയം നേടിയ പാക് ടീമിനെ അഭിനന്ദിച്ച് സെവാഗ് ട്വീറ്റ് ചെയ്തിരുന്നു. പരാജയത്തിന്റെ കരുത്ത് ഉള്കൊണ്ട് ഇന്ത്യ തിരിച്ചുവരുമെന്നും സെവാഗ് ട്വീറ്റില് പ്രതീക്ഷ പ്രകടിപ്പിച്ചു.